
Ministru kabineta noteikumi Nr. 497
Rīgā 2024. gada 23. jūlijā (prot. Nr. 30 29. §)
Grozījumi Ministru kabineta 2023. gada 12. septembra noteikumos Nr. 530 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.5. pasākuma "Unikāla Eiropas mēroga kultūras mantojuma atjaunošana, lai veicinātu to piekļūstamību, attīstot kultūras pakalpojumus" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta  6. un 13. punktu
· Izdarīt Ministru kabineta 2023. gada 12. septembra noteikumos Nr. 530 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.5. pasākuma "Unikāla Eiropas mēroga kultūras mantojuma atjaunošana, lai veicinātu to piekļūstamību, attīstot kultūras pakalpojumus" īstenošanas noteikumi" (Latvijas Vēstnesis, 2023, 179., 242. nr.) šādus grozījumus:
· 1. Izteikt 11.2.1. apakšpunktu šādā redakcijā:
· "11.2.1. iznākuma rādītājs: atbalstīto kultūras un tūrisma objektu skaits – pieci (tai skaitā divi objekti par valsts budžeta finansējumu, kas pārsniedz pasākumam pieejamo Eiropas Reģionālās attīstības fonda finansējumu);".
· 2. Izteikt 12. punktu šādā redakcijā:
· "12. Pasākuma ietvaros plānotais un pieejamais kopējais attiecināmais finansējums ir 36 684 790 euro, tai skaitā Eiropas Reģionālās attīstības fonda finansējums – 31 182 071 euro (tai skaitā 2 972 290 euro valsts budžeta finansējums, kas pārsniedz pasākumam pieejamo Eiropas Reģionālās attīstības fonda finansējumu) un nacionālais finansējums – 5 502 719 euro (valsts budžeta līdzfinansējums – 4 620 366 euro un pašvaldības līdzfinansējums – 882 353 euro)."
· 3. Papildināt ar 19.4. apakšpunktu šādā redakcijā:
· "19.4. Daugavas gātes labiekārtošana;".
· 4. Papildināt ar 19.5. apakšpunktu šādā redakcijā:
· "19.5. Rīgas pils ekspozīcijas izveide."
· 5. Izteikt 20. punktu šādā redakcijā:
· "20. Pasākuma ietvaros šo noteikumu 19.1., 19.2. un 19.4. apakšpunktā minēto objektu atjaunošanai projekta finansējuma saņēmējam – valsts akciju sabiedrībai "Valsts nekustamie īpašumi" – pieejamais Eiropas Reģionālās attīstības fonda finansējums ir ne vairāk kā 25 351 243 euro (tai skaitā 1 695 618 euro valsts budžeta finansējums, kas pārsniedz pasākumam pieejamo Eiropas Reģionālās attīstības fonda finansējumu), šo noteikumu 19.3. apakšpunktā minētās Vecrīgas publiskās ārtelpas attīstībai projekta finansējuma saņēmējam – Rīgas valstspilsētas pašvaldībai – pieejamais Eiropas Reģionālās attīstības fonda finansējums ir ne vairāk kā 5 000 000 euro un šo noteikumu 19.5. apakšpunktā minētās Rīgas pils ekspozīcijas izveidei projekta finansējuma saņēmējam – Latvijas Nacionālajam vēstures muzejam – pieejamais valsts budžeta finansējums, kas pārsniedz pasākumam pieejamo Eiropas Reģionālās attīstības fonda finansējumu, ir ne vairāk kā 1 276 672 euro."
· 6. Izteikt 22. punktu šādā redakcijā:
· "22. Projekta iesniedzējs, kurš pēc projekta iesnieguma apstiprināšanas kļūst par finansējuma saņēmēju, pasākuma ietvaros ir valsts akciju sabiedrība "Valsts nekustamie īpašumi", Latvijas Nacionālais vēstures muzejs un Rīgas valstspilsētas pašvaldība, kuras īpašumā, turējumā, lietošanā, nomā vai valdījumā atrodas kultūras mantojuma objekts vai publiskā ārtelpa, kurā plānotas investīcijas."
· 7. Izteikt 35. punktu šādā redakcijā:
· "35. Projekta netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi septiņu procentu apmērā no šo noteikumu 36. punktā minētajām tiešajām attiecināmajām izmaksām saskaņā ar regulas 2021/1060 54. panta "a" apakšpunktu."
· 8. Izteikt 36.1. apakšpunktu šādā redakcijā:
· "36.1. projekta vadības personāla atlīdzības izmaksas, kas tieši saistītas ar projektu īstenošanu un mērķa sasniegšanu un radušās uz darba līguma vai uzņēmuma līguma (pakalpojuma līguma) pamata, tai skaitā valsts sociālās apdrošināšanas obligātās iemaksas no apliekamajām attiecināmajām izmaksām:
· 36.1.1. projektiem ar tiešajām attiecināmajām izmaksām virs 5 000 000 euro tiešo projekta vadības personāla izmaksu maksimālais ierobežojums Eiropas Reģionālās attīstības fonda finansējuma daļai nepārsniedz 84 787 euro kalendāra gadā;
· 36.1.2. projektiem ar tiešajām attiecināmajām izmaksām līdz 5 000 000 euro (ieskaitot) projekta vadības personāla izmaksu ierobežojums tiek aprēķināts, pie minimālo izmaksu bāzes 34 422 euro kalendāra gadā pieskaitot 0,64 procentus no projekta tiešajām attiecināmajām izmaksām, neieskaitot tiešās projekta vadības personāla izmaksas, un summu reizinot ar projekta ilgumu gados. Ja projekts ilgst mazāk par gadu vai nepilnos kalendāra gados, ierobežojums tiek aprēķināts proporcionāli projekta mēnešu skaitam."
· 9. Izteikt 44. punktu šādā redakcijā:
· "44. Projekta pārskata periodā Kultūras ministrija atbilstoši Kultūras ministrijas izstrādātajai komercdarbības atbalsta piemērošanas metodikai specifiskā atbalsta ietvaros reizi gadā līdz kārtējā gada 1. jūnijam izvērtē, vai kultūras nozares projekts atbilst šo noteikumu 43. punktā minētajiem nosacījumiem."

